«Barselona» klubining sobiq yarimhimoyachisi, ayni vaqtda Qatarning «Al-Sadd» klubi sharafini himoya qilayotgan Xavi Ernandes 2016 yil uchun «Real» hujumchisi Krishtianu Ronalduga topshirilgan «Oltin to‘p» sovrini haqida o‘z fikrini aytib o‘tdi. «Hakamlar bu yil «Oltin to‘p»ni Ronalduga u qo‘lga kiritgan sovrinlar uchun berishdi. O‘tgan yillarda esa bu mukofot yaxshi o‘yin uchun berilardi. Lionel Messi baribir hammadan zo‘r bo‘lib qolaveradi. Kim qanday sovrinlarni qo‘lga kiritishidan qat’i nazar», degan Xavi TV3 efirida.